Øystein Ore

Artikkelen er om matematikeren Øystein Ore (1899–1968).  Se annet sted for juristen med samme navn.
Øystein Ore (født 7. oktober 1899 i Kristiania, død 13. august 1968 i Oslo) var en norsk matematiker og professor ved Yale-universitetet 1927–1968.

Etter examen artium fra Oslo katedralskoleAt han gikk på katedralskolen er nevnt i en omfattende biografi fra The MacTutor History of Mathematics archive ved University of St. Andrew's, forfattet av J. J. O'Connor og E. F. Robertson. i 1918 og matematisk-naturvitenskapelig embetseksamen i 1922 under blant andre Thoralf Skolem (1887–1963), studerte han ved Universitetet i Göttingen, i 1923 som stipendiat ved Mittag-Lefflers institutt i Stockholm, og mottok doktorgraden i 1924 med avhandlingen Über die Reduzibilität algebraischer Gleichungen. Fra 1924 til 1927 studerte han i Paris. Han var universitetsstipendiat ved Universitetet i Oslo fra 1925 til 1927, inntil han ga opp å få fast stilling og heller tok seg jobb som assisterende professor ved Yale University i Connecticut.  Fra 1929 var han professor, en stilling han beholdt til han gikk av i 1968 (fra 1931 holdt han Stirling-posisjonen). Blant doktorgradsstudentene hans var datapioneren Grace Hopper (1906–1992) og Marshall Hall (1910–1990).  Han ga ut 120 matematiske artikler og 10 bøker.

Under 2. verdenskrig bidro Ore til hjelpearbeidet for Norge i USA og holdt foredrag i radio.Ett av foredragene er å høre fra Nasjonalbiblioteket, nemlig Norske akademikere i USA fra 2. oktober 1940. Opptaket er fra Boston. Ore deltok i utgivelsen av Richard Dedekinds samlede verker sammen med Emmy Noether, og var medredaktør av Annals of Mathematics. Han skrev populærvitenskapelige biografier om matematikerne Girolamo Cardano (1501–1576) og Niels Henrik Abel (1802–1829). Utover å male var han på 1950-tallet Guggenheim Fellow med studiereiser i Italia. 

Øystein Ore var sønn av lektor Mikal Beer Østensen Ore (1870–1939) og Benedikte Christiane Samuelsen (1876–1974). Han ble i 1930 gift med Gudrun Lundevall (1901–1988).Hans familiebakgrunn er skildret i en utdypende biografi om Ore forfattet av matematikeren Bent Birkeland (1934–2006).  I 1963 avsluttet og utga Øystein slektshistorie som faren hadde forfattet, men ikke utgitt. Ore døde under et besøk i Oslo.
 Utmerkelser 
 Innvalgt i Det Norske Videnskaps-Akademi
 St. Olavs Orden, ridder av 1. klasse, 1947
 Eksterne lenker 
 Øystein Ore hos zbMATH 
 Bokutgivelser 
 Les Corps Algébriques et la Théorie des Idéaux (1934)
 L'Algèbre Abstraite (1936)

 Number Theory and its History (1948)
 Cardano, the Gambling Scholar (Princeton University Press, 1953)

 Theory of Graphs (1962)
 Graphs and Their Uses (1963)
 The Four-Color Problem (1967)
 Invitation to Number Theory'' (1969)
 Referanser 

 Kilder 


Kategori:Norske matematikere
Kategori:Medlemmer av Det Norske Videnskaps-Akademi
Kategori:Riddere av 1. klasse av St. Olavs Orden
Kategori:Personer fra Oslo